Instagram: slimfoon of Instamatic? - Weg
Steeds onoortreflik - Ná tien jaar van roetes gradeer, beïndruk ’n roete nie sommer meer vir Peter Levey nie. As hy dus die slag in vervoering raak, is dit tyd om self plek te bespreek. Daar is 4×4-roetes … en dan is daar die 4×4-roetes by Moolmanshoek. Dié private reservaat tussen Ficksburg en Rosendal in die Oos-Vrystaat bied drie […]The post Steeds onoortreflik appeared first on WegRy.	[Lees Meer]
Binnelanders: 10 Maart 2014 - Delia wil weet hoekom Malan terug is in Suid-Afrika en iemand word gewaarsku oor 'n swangerskaptoets...	[Lees Meer]
'Nee, my vrou sal nie net statistiek word' - Wanneer hy hierdie Dinsdag die hofstryd teen die ministers van polisie en justisie pak, sal sy belofte aan sy vrou op haar sterfbed deur sy kop bly maal, sê Smiley van Zyl.	[Lees Meer]
OSCAR: 13 móét-sien foto’s van dag vyf - Hier is foto’s van die vyfde dag van die Oscar Pistorius-hofsaak.	[Lees Meer]
Raadslid in die dag word rower snags - Bedags is sy ’n ANC-stadsraadslid, maar ná ure is sy na bewering ’n gewapende rower wat rylopers teiken.	[Lees Meer]
Oscar het op die telefoon gehuil - Oscar Pistorius het so op die telefoon gehuil dat hy nie kon praat nie.	[Lees Meer]
Karlien van Jaarsveld en nog benoem vir Ghoemas - Die benoemings vir vanjaar se Ghoema-toekennings is vandag aangekondig. Wie dink jy gaan dié jaar met ’n beeldjie van 24 karaat goud huis toe? Die Ghoema-toekennings vind vanjaar op 13 April plaas, weer by Carnival City se Big Top Arena. …The post Karlien van Jaarsveld en nog benoem vir Ghoemas appeared first on SARIE.	[Lees Meer]
Dié Patrol is ‘n yster - Min mense sal oor die vermoë van ’n Nissan Patrol stry. Tommie Watkins se Yster is nie ’n uitsondering nie. Projek Yster is amptelik op 1 April 2012 onder ’n lapa in Pretoria gebore. En Tommie Watkins, ’n skrynwerker, is nog nie ’n oomblik lank spyt nie. Sy 1998 Nissan Patrol heet Yster, en as […]The post Dié Patrol is ‘n yster appeared first on WegRy.	[Lees Meer]
Wat het Helsinki en Kaapstad in gemeen? - Twee stede, verskillende kulture, een noord, die ander suid, een vriesend, die ander sonnig, een minimalisties, die ander dapper en kleurvol – Helsinki en Kaapstad.The post Wat het Helsinki en Kaapstad in gemeen? appeared first on SARIE.	[Lees Meer]
Bravo: 6 Maart 2014 – Karin Hougaard - Karin Hougaard maak tyd vir ons in haar skedule terwyl sy terug in die land is vir 'n vinnige besoek uit Amerika.	[Lees Meer]
Jou reis begin hier
Jy is hier: Tuis » Fotografie » Donkerkamer » Instagram: slimfoon of Instamatic?	Instagram: slimfoon of Instamatic?
TEKS EN FOTO’S JON MINSTER
Nadat hulle die nuwe slimfoonkamera-tegnologie onder hande gehad het, draai die meeste mense die wyser terug na die dae van kameras met plastieklense en uitgewaste foto’s. Hoekom nie? Die digitale wêreld voel soms koud en onvriendelik, en vakansiekiekies is tog veronderstel om warm te wees. Dink maar net aan daardie foto’s vol sonskyn in die skoenboks in jou ouers se huis.
Goed, maar hoe verander ek my slimfoon in ’n Instamatic? Maklik – laai ’n app af. Daar is heelwat beskikbaar vir allerhande soorte fone en bedryfstelsels, maar Instagram (vir jou iPhone of Android-foon) is verreweg die gewildste.
Dis ’n gratis app wat meer as net retro-effekte bevat. Dis ook ’n magtige platform om foto’s te deel en sosiale netwerke te bou. Facebook het dit gou besef en die maatskappy in 2012 vir R9 miljard gekoop!
Só verander Instagram jou lewe…
Jy voel soos ’n pro Daar is niks soos sagtewaretruuks om ’n fotograaf se ego te streel nie, en met Instagram se 20 verskillende filters lyk selfs ’n foto van jou marmot baie professioneel.
Hierdie app stel jou in staat om die oorspronklike foto te bêre, wat beteken jy kan na hartelus rondspeel totdat jy die perfekte foto het. Kies ’n raam, kikker die kleur op en stel voorwerpe op ’n kreatiewe manier uit fokus.
Bespaar tyd Die sorteer, bêre, uitvee, redigering en ontwikkeling van digitale foto’s is ’n pyn. Maar met Instagram redigeer jy onmiddellik die foto’s en bêre dit in ’n spesifieke lêer op jou foon.
As jy dit wil ontwikkel, laai jy bloot die lêer op ’n geheuestokkie en gaan mall toe. Maar hoekom rondry? Stuur jou gunstelingfoto’s sommer van jou foon af na www.250gram.co.za.
Jou gedrukte foto’s is ’n paar dae later in jou posbus.
Dis propvol inspirasie Instagram het glo meer as 100 miljoen gebruikers, en jy kan ander gebruikers volg en hulle vir jou en julle kan eiertjies lê oor mekaar se foto’s.
Is jou vriende nie op Instagram nie? Geen probleem nie; laai jou foto’s op Facebook en Twitter.
As jy nie weet waar om te begin nie, volg @everydayafrica – ’n versameling foto’s wat gekies word deur die Amerikaanse joernaliste Peter DiCampo en Austin Merrill. Dié selfoonfoto’s van ons wonderlike vasteland wys jou wat ’n selfoonkamera alles kan doen.
Wees gewaarsku: Die swerflus gaan jou beetpak. Beplan solank maar jou vakansie…
Hou jou lyf joernalis Toe Orkaan Sandy die ooste van Amerika tref, het Timetydskrif ’n slim ding gedoen: Hy het ’n klomp professionele fotograwe gevra om met hulle iPhone foto’s te neem en op Time se Instagram-profiel (@time) te laai.
Reg oor die wêreld kon mense die storm amper regstreeks dophou deur na uitstekende foto’s te kyk.
Maar selfs al werk jy nie vir Rapport nie, kan jy steeds ’n bydrae lewer. Gestel jy’s op die regte tyd op die regte plek – soos met die vloede in die Kruger – kan jy hope foto’s neem en dit met die hele wêreld deel.
Laat Instagram só vir jou werk
Moenie die kleur opkikker of dinge uit fokus neem bloot omdat jy kan nie. Hou dinge eenvoudig.
Maak gebruik van ’n filter wat ooreenstem met hoe jy die toneel beleef het. Ek hou van hoe die wildkykvoertuig se rolstaaf dié renosters in die Waterberg raam en hoe die laatson hulle belig.
Instagram sny outomaties jou foto’s in ’n vierkant (1:1 in fotografietaal) sodat dit soos ’n outydse Polaroid- en Instamaticfoto lyk. Die reël van derdes is dus minder belangrik. Partykeer werk dit om jou voorwerp in die middel te plaas, soos dié bidsprinkaan wat op ’n rooi muur aanstap.
Jy kan nie inzoem met die Instagram-app nie; dus moet jy wérk vir jou foto’s.
Speel met komposisie en perspektief, soos hier. Ek het op die grasperk voor die Arniston-hotel op Waenhuiskrans gelê en die bier op die voorgrond geplaas sodat dit lyk asof die glas en die vrou ewe groot is. Dit lyk amper asof sy gaan inspring!
Vat ’n kans
Moenie huiwer nie – neem ’n rits foto’s, selfs al is die lig swak of jy moet dit deur ’n nat voorruit in die donker neem, soos op hierdie mistroostige, reënerige dag in Kaapstad.
Dit gaan alles oor die gevoel en die herinnering, en ’n hupstootjie of twee van jou sagteware af.
TYDSKRIF-ARGIEFFORUM	Tweets by @Wegtydskrif
Ek hou van my melktert
styfgebak en warm.
koud en melkerig.
Kopiereg 2013. Alle regte voorbehou.